Minne ir habt mich so besweret
Minne ir habt mich so besweret·
dc ich âne froͤide bin·
swenne ir mir genedig weret·
so het ich zefroͤiden sin·
ǒch si ú dc vor gesaget·
swenne ir an dem frúnde missetůt·
dc der froͤmde an iv verzaget·

Minne volget miner lere·
tv̊t an úwern frúnden bas·
er ist iemer svnder ere·
dem die sinen sint gehas·
swie vil gar ich úwer si·
ich wird ú des willen wol ein gast·
da enste genade bi·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse